Lincoln Motor Company

Lincoln on yhdysvaltalaisen Ford Motor Companyn loistoautomerkki. == Historia == Henry M. Leland, joka kuului Cadillacin perustajajäseniin, perusti vuonna 1917 Lincoln Motor Companyn ja aloitti lentokonemoottorien valmistuksen. Ensimmäisen maailmansodan loputtua yritys muutti tuotantolinjansa ja aloitti loistoautojen valmistuksen. Yritys ajautui kuitenkin taloudellisiin vaikeuksiin ja vuonna 1922 Ford Motor Company osti sen. Kaupan jälkeen Lincoln kohosi nopeasti Yhdysvaltain suosituimmaksi luksusluokan automerkiksi yhdessä Cadillacin kanssa ja on säilyttänyt asemansa näihin päiviin asti. ===Valkoisen talon edustusauto=== Lincoln on ollut Yhdysvaltain presidentin virallinen automerkki 1940-luvun vaihteesta 1970-luvun lopulle. Vuonna 1939 Franklin D. Roosevelt sai ”Sunshine Special” -nimen saaneen Lincolnin, joka palveli presidenttejä vuoteen 1950 asti. Autoon kertyi vain 88 000 ajokilometriä, mutta sitä kuljetettiin laivoilla ympäri maailmaa yli sata tuhatta kilometriä, muun muassa Jaltan rauhankonferenssiin 1945. Sitä seurasi Dwight D. Eisenhowerille luovutettu ”Bubbletop”, jota vuosina 1950–1961 ajettiin noin 160 000 kilometriä, kuljetettiin lentokoneella 90 000 kilometriä ja laivoilla vielä vähän enemmän. Keväällä 1961 John F. Kennedylle luovutettu Lincoln matkasi kahdeksan käyttövuotensa aikana lentokoneen ruumassa puolitoista miljoonaa kilometriä ja omilla pyörillään 88 000 kilometriä. Lyndon B. Johnsonille 1968 luovutettu Lincoln oli rakennettu luodinkestäväksi, ja samalla Ford sitoutui toimittamaan uuden Lincolnin Valkoiseen taloon joka neljäs vuosi ja pitämään presidentin käytössä kahta Lincolnia kerrallaan. 1980-luvulta lähtien Valkoisen talon autot ovat olleet välillä myös Cadillacin valmistamia. ==Lincoln Suomessa== Suomessa Lincolnin edustajana on toiminut Ford-autoja maahantuonut, vuonna 1926 perustettu Oy Ford Ab. Vuonna 1946 presidentti J. K. Paasikivi, joka oli kutsuttu Suomen Automobiiliklubin kunniajäseneksi, sai Ford Motor Companyn lahjana Lincoln V12 -henkilöauton; uusi auto oli ylipäätään poikkeuksellinen ilmiö Suomessa heti sotaa seuranneina vuosina. Paasikivi käytti Lincolnia virantoimituksen ulkopuolella. Kimmo Levä (toim.): Auton vuosisata (Mobilia-vuosikirja 1999), s. 92. Kangasala: Mobilia-Säätiö. Vuonna 1965 Lincoln Continental maksoi Suomessa 43 200 markkaa; samassa hintaluokassa olivat Cadillac ja Chrysler Imperial sekä BMW:n ja Mercedes-Benzin suurimmat mallit. Onni Pohjanen ja Arvo I. Walli: Uusi autokirja (20. painos), s. 516–529. Porvoo: WSOY, 1965. Vuoden 1979 lopussa Suomessa oli rekisterissä 20 Lincolnia. Timo Laitinen: Auto 70-luvulla - nousun ja kriisin vuosikymmenellä, s. 85. Helsinki: Alfamer Oy, 2008. Vuoden 1999 lopussa Suomen ajoneuvorekisterissä oli yhteensä 262 Lincoln-autoa, jotka edustivat vuosimalleja 1926–1995. Kari Pynnä: Näillä ajamme: autokantatilasto 31.12.1999. Tekniikan Maailma 11/2000, s. 154. Helsinki: Yhtyneet Kuvalehdet. == Nykyiset mallit == * Lincoln Continental * Lincoln Corsair * Lincoln Nautilus * Lincoln Aviator * Lincoln Navigator Tiedosto:2019 Lincoln Continental "Select", front 10.29.19.jpg|Continental Tiedosto:2020 Lincoln Corsair 'Signature' 2.0L, front 3.4.20.jpg|Corsair Tiedosto:2019 Lincoln Nautilus "Reserve" 2.7L front (2) 4.22.19.jpg|Nautilus Tiedosto:2020 Lincoln Aviator Black Label in Chroma Caviar Dark Grey, front left.jpg|Aviator Tiedosto:2019 Lincoln Navigator L 3.5, front 8.23.19.jpg|Navigator == Tulevat mallit == * Lincoln Mark E (2023) == Entiset mallit == *Lincoln L-series (1917–1930) *Lincoln K-series (1931–1940) *Lincoln Continental (1939-1948), (1956-1957: Continental-divisioona), (1958-1979), (1982-2002), (2017-) *Lincoln-Zephyr (1936–1942) *Lincoln Custom (1941–1942, 1955) *Lincoln H-series (1946–1948) *Lincoln Sport (1949–1951) *Lincoln Cosmopolitan (1949–1954) *Lincoln Lido (1950–1951) *Lincoln Capri (1952–1959) *Lincoln Premiere (1956–1960) *Continental Mark Series (1956–1998) *Lincoln (1960) *Lincoln Versailles (1977–1980) *Lincoln Town Car (1981–2011) *Lincoln LS (2000–2006) *Lincoln Blackwood (2002) *Lincoln Aviator (2003–2005) *Lincoln Zephyr (2006) *Lincoln Mark LT (Yhdysvallat 2006–2008; Meksiko 2006–2014) *Lincoln MKZ (2007–2020) *Lincoln MKS (2009–2016) *Lincoln MKT (2009–2019) *Lincoln MKC (2015–2019) == Katso myös == * Luettelo automerkeistä == Lähteet == * Luokka:Yhdysvaltalaiset yritykset